[ca] Aquesta tesi doctoral sobre "Les dinàmiques polítiques i la ràdio" té com a objectiu bàsic interrelacionar les dinàmiques polítiques que es van viure a Catalunya en el període 1995-2010, pel que fa al signe polític que regia les administracions autonòmica i municipals, amb la promoció dels mitjans audiovisuals considerats afins o propis. La conclusió final obtinguda en el treball de recerca confirma la hipòtesi inicial: l'impuls polític en la promoció d'un determinat mitjà en el seu naixement pot ser clarament decisiu. Però si aquesta empenta no se sustenta al llarg dels anys en un model, uns objectius i una estratègia de creixement ben definits, emmarcats en unes polítiques de comunicació que vagin més enllà de les dinàmiques o conjuntures polítiques, provocaran en el mateix mitjà forts daltabaixos que desorientaran l'audiència i en comprometran la viabilitat. Per poder fonamentar adequadament aquesta conclusió, s'ha pres com a exemple l'evolució de l'emissora COMRàdio (1995-2010), tenint en compte els canvis polítics que en aquest mateix període s'han produït en el govern de Catalunya. En el desenvolupament de la recerca que porta a les conclusions finals, s'ha estudiat la qüestió plantejada a partir d'una metodologia diferent i adequada a cadascun dels capítols. A més de treballar abastament la bibliografia citada, el cos de l'estudi inclou, entre d'altres, la definició teòrica de diversos models de ràdio, entrevistes personals en profunditat amb persones referents en la temàtica objecte de la recerca, l'anàlisi de les informacions publicades en premsa en el període analitzat, així com la realització de diversos treballs de camp sobre el cas estudiat. Tot això permet arribar a les conclusions formulades en el darrer capítol, amb el rigor derivat de l'aplicació d'un ampli conjunt de fonts i metodologies, que donen una perspectiva global i solvent al voltant de la hipòtesi inicial de treball plantejada en la tesi.

[en] This doctoral thesis on "The Political Dynamics and the Radio" has as a basic objective to inter-relate the political dynamics that Catalonia has experienced in the period from 1995-2010 with which the political sign that controls the autonomic and municipal administrations with the promotion of their own audiovisual media. The final conclusion that was reached in this research work confirms the initial hypothesis: The political impulse in the promotion of a certain media from its creation can be clearly decisive. But if this impulse is not sustained throughout the years as a model with objectives and a well-defined growth strategy, clearly marked within communication policy that go beyond the dynamics of the political situation, this will cause within the same media, major instability that will mislead the audience and compromise feasibility. In order to adequately base this conclusion, an example of the evolution of the radio station COMRadio (1995-2010) has been used, taking into account the political changes that have taken place during this same period of time in the government of Catalonia. In the development of this research that leads to the final conclusions, the issues that have been put forth are based on various methodologies and adapted to each chapter. Besides working from the cited bibliography, the body of the study includes, among other sources, the theoretical definition of diverse models of radio, in depth personal interviews with references to the theme of the research, analysis of the published information in the press in the period analysed as well as carrying out several field studies regarding the case study. All of this has given way to the conclusions formulated in the last chapter with precision in the application of an ample set of sources and methodologies which provide a solvent and global perspective with respect to the initial hypothesis of the work put forth in the thesis.